Spartak (spordiühing)

Üleliiduline Vabatahtlik Kehakultuuri- ja Spordiselts Spartak oli 1935–1987 Nõukogude Liidus tegutsenud üleliiduline spordiühing.

Spordiühing on saanud nime Spartacuse (vene keeles Спартак; Spartak) järgi.

Ühing asutati 1935. aastal Moskvas. See ühendas töönduskooperatsiooni artellide sportlasi. Kui 1960. aastal kaotati NSV Liidus töönduskooperatsiooni artellid, liideti Spartaki sportlased ametiühingute sporditegevuse alla, kuid spordiühing säilis.

Ühing lõpetas tegevuse 1987. aastal. 

Spartak Eesti NSV-s
Eesti NSV-s tegutses Spartak alates 1940. aastast või märtsist 1941.

Sarnaselt terve NSV Liiduga kaotati 1959. aastal iseseisev Spartaki Eesti NSV organisatsioon ja sportlased liideti ametiühingute spordisüsteemiga. Erinevalt NSV Liidust kaotati terve spordiühing Spartak ning see liideti ametiühingute VSÜ Kaleviga.

Tunnustus
1937 Lenini orden

Viited

Kategooria:Nõukogude Liidu sport
Kategooria:Spordiorganisatsioonid
Kategooria:Eesti NSV spordiorganisatsioonid